
MERK: Dette dokumentet er ikke ment som en erstatning for gjeldende regelverk, men et supplement. Sjekk hjemmesiden for det til enhver tid oppdaterte regelverket.

Søknad/tildeling av NM

Søknader til Norgesmesterskap, Nordisk ungdomsmesterskap og evnt andre

mesterskap, sendes til forbundsstyret etter oppfordring av administrasjon, og teknisk

arrangør bestemmes av forbundsstyret.

Det skal settes en fristdato for når søknader for de forskjellige mesterskap skal sendes inn og

forbundsstyret kan tildele inntil 3 år på rad for en arrangør.

Arrangøren må ha gjennomgått og være registrert som «Rent idrettslag». 

Dato

Datoen for NM 3D/Felt fastsettes hvert år av Forbundsstyret, og avholdes i løpet av august/september. Forbundsstyret kan dispensere fra regelen om tidspunkt. Dette i samråd med arrangøren.
Gjennomføringen

Mesterskapene avvikles over 2 dager, fortrinnsvis lørdag/søndag.
Behørige offentlige tillatelser må være avklart på forhånd og være informert om arrangementet. Her kan nevnes: Kommune, brannvesen, veimyndighet, helsevesen, politimyndighet.

Individuelt

1. dag
Felt: Det skytes 72 piler på 24 mål med ukjent avstand.

3D: Det skytes 48 piler på 24 mål med påfølgende lag-finaleskyting (8 beste). 

2. dag
Felt: Det skytes 72 piler på 24 mål med kjent avstand.
Er det poenglikhet i kampen om medaljer, skytes såkalt ”shoot-off”. 

Dette skytes på langt hold, og med 1 pil mellom de aktuelle skyttere.
     3D: De 8 beste (eliminering) i hver klasse fra dag 1, skyter 12 mål med 1 pil i hver på   

en egen oppsatt bane. De 4 beste går videre til semifinaler. Resultatene fra dag 1 blir strøket.
              De resterende som ikke kom videre blant de 8 beste, deles også i seedede grupper, men  

            tar med seg poengsummen fra dagen før og konkurrerer om de resterende plassene 
            (9. plass og nedover). Disse skyter på 12 mål i egen bane.
            Er det poenglikhet (antall 11-10 teller ikke) for plassering i eliminering eller finaler,  

            skytes det såkalt ”shoot-off”. Hvis ingen av skytterne får tellende treff, skytes det på 

             nytt. Shoot-off skjer på ett objekt av en slik størrelse at dette kan gjennomføres på en  

             rettferdig måte. 
Dersom det kreves pilbedømmelse av dommer skal denne foretas av hoveddommer.
Lag

Et lag består av 3 skyttere fra samme klubb. Lagene kvalifiseres for finaler i henhold til de resultater som er oppnådd i kvalifiseringsrunden. En klubb kan delta med flere lag, der en klubb sine tre beste skyttere kvalifiserer som lag 1, de neste tre skyttere som lag 2 osv. Lagsammensetningen følger det til enhver tid som er bestemt på siste Ting.
Medaljeutdelingen skal skje så snart lagskytingen er avsluttet. 

Lagfinalene skytes etter at individuell skyting er avsluttet på mesterskapets første dag (eventuelt andre dag hvis mesterskapet går over 3 dager).

Felt: Det skytes ikke lagfinaler.
3D: De 8 beste lagene går videre til finaler. Er det likhet om 8. plass, skytes det en      «shoot-off». Hvert av lagene skyter tre piler (en fra hver av skytterne) mot ett mål, og det laget med høyest resultat vinner. 
· Dersom resultatet er likt, vinner det lag som har pilen nærmest senter. 
· Står det fortsatt likt, vinner det lag som har pil nr. 2 (og evnt. pil nr. 3) nærmest senter. 
Det skytes fire runder med tre piler (en pil per skytter) i en lagfinale. 
Førstehjelp 
Helsepersonell:

· Ved banen skal det finnes personell som har tilstrekkelig opplæring i førstehjelp.
· Helsepersonell (eks. Røde Kors eller Norsk Folkehjelp) kan benyttes. 
· Sørge for gode arbeidsforhold for helsepersonellet
· Plassen skal være behørig merket.
· Helsepersonell skal inngå i arrangementets sikkerhetsopplegg og rapportere hendelser til sekretariatet og hoveddommer. 
Lege:

· Lege og ambulanse må kunne tilkalles.  

Sanitæranlegg

Tilstrekkelige sanitæranlegg må finnes i tilknytning til arenaen – både ute og inne, på bane og i skogen. Dette beregnes i forhold til antall deltagere og løypeprofil.
Antidoping 

Arrangør bør sette av et toalett med tilstøtende lokaler hvor man kan ha et venterom og et dopingkontrollrom. Det bør være muligheter for å sitte, og i kontrollrommet bør det være noe som kan fungere som et bord. Kontrollområdet bør ikke være lokalisert langt unna der konkurransen finner sted. 

Religiøst oppholdsrom

Norge er et flerkulturelt land med mange religioner og livssyn, arrangør bes være oppmerksom på at det kan finnes individer som har behov for å be i et privat rom i løpet av et arrangement og legge til rette for fri religionsutøvelse 
Åpningsseremoni

Her er det vanlig at ordfører åpner mesterskapet med en tale, leder av klubben holder en tale til utøverne og nasjonalsangen spilles. Utøvere og lagledere samles på et punkt i hallen / på banen, på rekke bak tildelte plasser (skilt med klubb navn). Prosessen i sin helhet bør ikke ta mer enn 20 minutter. 

Media
Media kan deles inn i 2 ansvarsområder.

Media generelt:
Her er det opp til arrangøren av mesterskapene til å invitere lokale og/eller regionale media-aktører som er aktuelle i området.

Streaming:

Hvis streaming er aktuelt er dette et ansvarsområde som kan deles mellom forbund og arrangør eller på kun den ene av partene. Forbundet anbefaler et minimum på 4 personer til denne oppgaven, hvor det f.eks. brukes 2 mobile kamerateam innledende og 2 fjernbetjente kameraer under finaler samt evnt. bruk av drone(er) hvis dette er praktisk. Det kreves tilgang til strøm / tørre lokaler og god nett-dekning. 

Dekning av kostnader for dette avklares i god tid føre invitasjonen sendes ut.
Ianseo / Resultatservice 
Ianseo personell skal ta imot påmelding og publisere påmeldte skyttere så fort som mulig, sammen med arrangørklubb blir klasseinndelingene bestemt og puljene blir ferdigstilt. Arrangørklubb må stille med utstyr beskrevet under punkt «utstyr» for at Ianseo skal kunne fungere optimalt. Dersom ikke annet er avtalt har Ianseoansvarlig ansvar for: 

· Påmelding og publisering på nett, oppdatering av skiveoppsett 

· Konstruering av akkreditering og oversendelse av filer til trykk for dette

· Tilbakemelding til påmeldte klubber om total startkontigent 

· Elektronisk innhenting av resultater og publisering av disse underveis

· Oppsett av FoP og tidsskjema og pdf-fil til arrangørklubb for bruk andre steder

· Publisering av elektroniske scorekort (gyldig til bruk for evnt norske rekorder) 

· Utskrift av scorekort underveis i stevnet 

· Finne korrekt skytter som skal ha NBF / Kongepokal, etter enhver tid gjeldende regler

· Kontrollere at skrevne scorekort stemmer med de elektroniske terminalene 

· Resultatliste 
· Koble opp terminaler og sørge for nett på disse
Forbundet stiller med Ianseoansvarlig og er økonomisk ansvarlig for denne personen, og arrangørklubb står fritt til å velge assistent selv, men denne skal godkjennes av Ianseo-ansvarlig i forbundet. Arrangørklubb skal bekoste Ianseoassistent etter enhver tids gjeldende satser fra forbundet. Denne stillingen kan også leies inn via forbundet, men bekostes fremdeles arrangørklubb. 

Utlegg av bane  

Når baneområder til både Felt og 3D skal planlegges, må man ta hensyn til total distanse og høydeforskjell, samt tilgjengelighet for dommere og sanitetspersonell.

I områder med mye turaktivitet må man sikre seg mot trafikk i banen.

Tenk sikkerhet gjennom hele planleggingen!
Felt

Feltskivers laveste poenggivende sone skal plasseres minimum 15 cm fra bakken og matten skal gi minst 5 cm margin utenfor laveste poengsone på sidene

40 cm skiver skal det være 4 av på målet, plassert som en firkant.

20 cm skiver skal det være 12 av på målet, plassert i 4 vertikale kolonner av 3 stk.

Ved oppgitte avstander skal det alltid være 2 stk 60cm skiver pr. mål. Skivenes sentrum skal danne en horisontal linje.

Dag 2 kjent avstand.

Toleransen på skiver og mål fra 15 til 60 meter er ±1 meter

Toleransen på skiver og mål fra 5 til 15 meter er ±25cm

Dette kan justeres ±2 meter, men skal da angis på standplass.

5-10m foran hver standplass skal de plasseres et skivenummer/målnummer. Dette fungerer som et «stoppskilt» for neste patrulje/gruppe. Man må kunne se om noen fortsatt er på standplass herfra.
3D
5-10m foran hver standplass skal de plasseres et skivenummer/målnummer. Dette fungerer som et «stoppskilt» for neste patrulje/gruppe. Man må kunne se om noen fortsatt er på standplass herfra.
Nærmere målet skal det være en ”post” med et bilde av det dyret man skal skyte på. Bildet skal vise respektive score-soner. Hvis skytepålen/standplass er fri, kan den ventende patrulje/gruppen gå fram hit inntil målet er klart for skyting.
Bane
Banene skal inspiseres av representant oppnevnt av Forbundsstyret i god tid slik at arrangøren har tid til evnt. endringer, ofte er dette hoveddommer og ev. meddommere.
Sikkerhet skal ha første prioritet. Dette gjelder først og fremst for deltagere/dommere og annet personell.

Publikum skal kun ha tilgang til godt merkede områder. Her må arrangøren som kjenner sitt område vurdere utplassering av evnt. vakter.

Felt:
Banen består av 24 mål, hvor dag 1 er ukjent avstand og dag 2 er kjent avstand.
3D :

Kvalifiseringsbanen 1. dag består av 24 mål. 

Det brukes objekter/dyr av 4 størrelser. Banen skal bestå av 4 mål med samme objekt/dyr-størrelse (4x4). På de resterende 8 mål er det fritt for arrangøren å velge størrelse.

Baner for dag 2 kan gjøres på forskjellige måter.
1: Bruke kvalifiseringsbanen fra dag 1, og dele den opp i 2 adskilte baner av 12 mål. Kan gjøres ved å endre på avstander/retning/objekter.

2: Ny bane på 12 mål for eliminering for de 8 beste i hver klasse.

Denne banen gjøres så publikumsvennlig som mulig.
Ved evnt. «Shoot-off» velges ett mål i elimineringsbanen.

Finalearena for lag og individuelle finaler bør ha minimum 10 mål bestående av alle kategorier/størrelse av objekter/dyr. Skal være på et eget område og tilgjengelig for publikum.
Denne må etableres slik at hensynet til sikkerhet blir ivaretatt, da både rød og blå påle benyttes samtidig på ulike mål. Dette kan løses på hvert mål ved å plassere egne dyr på ulike avstander. Avklares med hoveddommer i forkant.
«Shoot-off» foretas på ett av målene.

Budsjett

Arrangøren må sende inn et budsjett til Forbundsstyret senest 3 måneder før arrangementet.
Alle utgifter pålagt av forbundet må være kjent i forkant.

NBF’s styre skal godkjenne dette, samt deltakeravgift. 

Eksempler på hva som skal være med i budsjettet
· Startkontingent (Skill mellom senior og junior*)
· Premier

· Blomster

· Matteslitasje

· Skiver (Felt)
· Transport av materiell

· Invitasjoner

· Støtte fra forbundet
· NBF Stab og Sekretariat (Streaming og ianseoassistent)
· Scorekort, navneplater etc.
· Avgift krets  

· Dommere (honorar, diett/overnatting, reiseutgifter).
· Helsepersonell
Matteslitasje kan beregnes med 20% av mattenes verdi 
Det kan ikke budsjetteres med innkjøp av matter/stativer o.l., kun slitasje. 

*Juniorer som stiller i senior klasser skal betale junior avgift

Utgifter til program kan ikke innkalkuleres da dette forventes å være en inntektskilde (annonsering, salg) 

Inntekter som ligger på siden av det arrangementstekniske, kommer arrangøren til gode og skal ikke kalkuleres i budsjettet. Eksempelvis sponsorinntekter, annonser, salg av mat og kaffe, klistremerker etc. 

· Det bør inngås en skriftlig avtale ved innleie av stab. Dette gjelder både tjeneste som ytes (resultatservice, streaming, etc.), honorar og reiseutgifter for disse. 

· Til overnatting o.l. bør forbundets samarbeidspartnere brukes (rabattkoder)
· Arrangør sørger for overnatting til forbundets utsendte stab etter liste fra administrasjonen i forbundet. Utgifter til dette dekkes av forbundet. 

Tips og triks 
· Søk fylke, kommune, bank og lokale bedrifter om sponsormidler 
· Lag budsjettet parametrisk med hensyn på deltagere slik at man lett kan regne ut forskjellig antall deltagere. Gjerne lag graf over overskudd ved gitt deltager antall. Dette er tross alt en hoved variabel når man regner ut underskudds-garanti.
Invitasjon/Påmelding

Invitasjon sendes pr. epost til samtlige klubber i Norge og innbydelsen legges ut på NBFs hjemmeside.  

Foruten de vanlige opplysningene bør NM-innbydelsen inneholde en detaljert beskrivelse av overnattingsmuligheter. Forbundet har avtale med Thon (Kode: TH87819) og Scandic ( Scandic D-nummer: D000025221) og arrangører anbefales å ta kontakt med disse for å reservere plasser og få en gunstig pris på overnattinger. Innbydelsen skal også inneholde hvilke klasser (dersom noen) som er med å konkurrere om H.M Kongepokal(er) og Norges Bueskytterforbunds Pokal(er) og et grovt beregnet tidsskjema om arrangementets tenkte start og slutt tidspunkt. 

Fristen for påmelding til NM skal settes 5 uker før arrangementet

Tips og triks 
· Det kan være fornuftig å få invitasjonen ut i god tid slik at klubber kan planlegge påmeldingen tidligere dersom fristen ender opp midt i fellesferien.
Avmelding / refusjon av påmeldingsavgift
Avmelding fra arrangementet kan gjøres helt frem til konkurransestart.

Melder man seg av før påmeldingsfristens utløp, får man refundert påmeldingsavgiften.

Etter dette må man fremvise legeerklæring dersom man ønsker å få refundert påmeldingsavgiften.

Påmeldingsavgift for lagledere er 20% av påmeldingskontingenten for senior, for hvert laglederkort.
Etter at skivefordelingen er satt opp, blir denne publisert på Ianseo og Forbundets hjemmeside.
Arrangøren mottar fra Ianseoansvarlig/NBF filer til å skrive ut akkrediteringskort. Disse kan med fordel lamineres.

Divisjoner (se oppdatert regelverk) 
Tabellen kan lastes ned i sin helhet her: 

Lover & Regler - Norges bueskytterforbund (bueskyting.no) 

Ved norske mesterskap kvalifiserer lagene for eliminasjon og finaler i henhold til de resultater som er oppnådd i kvalifiseringen.  En klubb kan delta med flere lag, der en klubb sine tre beste skyttere kvalifiserer som lag 1, de neste tre skyttere som lag 2 osv. Kun én skytter pr. lag kan endres.   
Man kan delta i NM fra det året man fyller 13 år, dette er en grense som på bakgrunn av NIFs regler om barneidrett er absolutt. Det er klubbens ansvar at det ikke meldes på yngre deltagere.

Oppnevning av dommere
Det må oppnevnes et minimumsantall dommere foruten hoveddommer. Dommere må utnevnes i god tid på forhånd. For lavest kostnad på dommere, bør det fortrinnsvis rekrutteres dommere fra egen klubb eller nærområdet. 
Hoveddommer oppnevnes av Forbundsstyret, gjerne etter forslag fra arrangørklubben. 
Det skal bare benyttes autoriserte dommere. Ingen av dommerne kan skyte samtidig som de dømmer. 
Hoveddommer bør være på stedet minimum dagen før for å kontrollere banen. 

Videre gjelder følgende, vedtatt av Forbundsstyret: 
1. Dommerne skal ha dekket reiseutgifter etter NBFs satser (f.t kr 3,50 pr km.) eller offentlig transport der dette er benyttet.

2. Dommerne har krav på passende overnatting mellom konkurransedagene og evnt. i forkant om dette er nødvendig for å rekke fram i tide til å løse sine oppgaver på konkurransedagen.

3. Dommerne skal ha diett under reise- og konkurransedagene, eller dekket diettutgifter opp til kr. 400,- pr. dag. Dette ordnes i praksis av arrangør på beste og enkleste måte.
4. Dommerne skal ha et honorar på kr. 500,- pr. dag.

5. Hoveddommer skal ha et honorar på kr. 2000,- (hoveddommers honorar, diett og øvrige utgifter dekkes av NBF og inngår ikke i startavgiften).
Dommere Felt: min. 4

Dommere 3D: min. 6 (trengs til finaleskyting)
Utstyr

Felt:
Bane med 24 mål begge dager.

Område for oppvarming tilstrekkelig for alle deltagere fordelt på 2 oppvarmingsgrupper.
Område for Teknisk Kontroll (telt hvis regn). Dette kan foregå enten ved oppvarmingsbanen eller et egnet sted i løypa.
Lokaler/egnet sted for dommermøter.

Sanitæranlegg ved oppvarming/oppstilling og i banen.
Arrangør fordeler akkrediteringskort og annen nødvendig dokumentasjon i klubbvise enheter.

For sekretariatet trengs det

1. Bord og stoler (minimum 2) 

2. Skriver, kopimaskin

3. Papir (180gr) 

4. Tak og vegger (beskyttelse for vær) vifte om det er for varmt, varme om det er for kaldt

5. Skjøteledninger (og tilgang til strøm) 
6. Internett tilgang (mobil dekning) 
3D:

Bane med 24 mål på dag 1.

2 baner med 12 mål for dag 2. Utstyr (dyr) og område kan hvis mulig brukes fra bane 1 1. dag. Finalebane med 10 mål begge dager.

Område for oppvarming tilstrekkelig for alle deltagere fordelt på 2 oppvarmingsgrupper.
Område for Teknisk Kontroll (telt hvis regn). Dette kan foregå enten ved oppvarmingsbanen eller et egnet sted i løypa.
Lokaler/egnet sted for dommermøter.

Sanitæranlegg ved oppvarming/oppstilling og i banen.

6 scoretavler for finalebane, inneholdende 2 flippovere og mappe for navn på hver tavle.

Arrangør fordeler akkrediteringskort og annen nødvendig dokumentasjon i klubbvise enheter.
Elektroniske signalanvisere for finalebanen. Rødt flagg og sløyfe som reserve. 
For sekretariatet trengs det

1. Bord og stoler (minimum 2) 

2. Skriver, kopimaskin

3. Papir (180gr) 

4. Tak og vegger (beskyttelse for vær) vifte om det er for varmt, varme om det er for kaldt

5. Skjøteledninger (og tilgang til strøm) 
6. Internett tilgang (mobil dekning) 
Utstyr som ligger i forbundshenger 

· Backstopper til 22 matter (+ ett pilfangernett) 

· 130 scorekort mapper 

· 110 terminaler

· Popup flagg og reklameskilt 

· 15 stk samband til dommere/Ianseo

· Avstandsmåler m/stativ 

· 1 skriver, Ianseo bør ha to

Dersom NM hengeren ikke brukes må arrangør sørge for å ha tilstrekkelig utstyr som vanligvis ligger i hengeren der det skal brukes 
Personell

Dette er en oversikt over nødvendig personell på konkurransedagene. Klargjøring av løyper i forkant er ikke tatt med. Dette styres helt av arrangør.
I oversikten er det ikke tatt med øvrig personell til parkering osv.

Felt:

· Min. 3 personer for bytte av blinker hver dag.
· 3 personer til premieutdeling. To til å tilrettelegge medaljer/pokaler og en til utdeling.  (se avsnitt premieutdeling)

· Skyteleder under oppvarmingen begge dager.

· Personer til å følge gruppene ut i løypa før start. Antall avhengig av løypetrase.

· Speakertjeneste under premieutdeling.
· Ianseoansvarlig utnevnes av NBF-administrasjonen. 
I tillegg må det være en assistent - denne må være fortrolig med bruk av Ianseo. Assistenten kan imidlertid leies av NBF for kr. 6000,- i tillegg til reise/opphold/diett.

3D:

· Min. 2 personer til løypeassistanse dag 1 og dag 2.

· Skyteleder under oppvarming begge dager og finaler.
· Signalanlegg for skytetid under finaleavvikling

· 6 personer til å håndtere scoretavler under finaler dag 1 og 2.
· 1 person til å tilrettelegge scoretavler under finaler dag 1 og 2.
· 1 person til å styre finalerekkefølge/opprop av skyttere.

· 1 person til speakertjeneste under finaler og premieutdeling
· 3 personer til premieutdeling. To til å tilrettelegge medaljer/pokaler og en til utdeling  (se avsnitt premieutdeling).
· Ianseoansvarlig utnevnes av NBF-administrasjonen. 
I tillegg må det være en assistent - denne må være fortrolig med bruk av Ianseo. Assistenten kan imidlertid leies av NBF for kr. 6000,- i tillegg til reise/opphold/diett.

· 1 person til innhenting av scorekort under finaler for levering til Ianseoansvarlige.
Premieutdeling

a. Medaljer skaffes tilveie og betales av NBF

b. Kongepokal og NBFs pokal skaffes til veie og betales av NBF

c. Pokaler til øvrig premiering bekostes av arrangøren, men bestilles gjennom NBF. Det deles ut inntil 3 pokaler/medaljer i hver klasse.

Forbundsstyret har vedtatt følgende retningslinjer for premieutdelingen på NM:

Rekkefølge, de yngste klassene skal ha sine utmerkelser først, seniorklassene til sist.

Prosedyre for utdeling av medaljer og premier til klassene skal skje på følgene måte.

NBFs President, eller dennes stedfortreder deler ut Kongepokal(er), NBF pokal(er) og medaljer. 

Klubbens representant deler ut individuelle pokaler. 

Prosedyre for hver enkelt klasse blir som følger:  

Bronsjemedaljør først på pallen, så sølv og gull til slutt.  

Disse får sine medaljer og evt. blomster, blir stående og får deretter sine individuelle premier. I Åpen Klasse (OC) skal alle deltagere ha premie (medalje). 
 I lag skal medaljeutdelingen skje så snart lagskytingen er avsluttet.
Vinnere av Kongepokal og NBF pokal skal deles ut under premieutdeling for den klassen den hører til i. Ianseo vil gi beskjed om hvilken klasse som skal ha det på resultatlisten. 

For oversikt over hvilke divisjoner og klasser som skal tildeles kongepokaler og forbundspokaler, se eget dokument. 

Plakett for beste klubb skal deles ut under medaljeseremonien.

Tips og triks  

· Oppsett av premiebordet tar tid! Dette bør gjøres tidlig på dagen

· Pent antrekk på premieutdeling

· Krever minimum 3 personer pluss President (evnt stedfortreder) og speaker 

· Ianseo vil på forespørsel skrive ut rekkefølge for premiering som brukes som utgangspunkt for oppsett av premiebord 

Kiosk/Kantine

For at det skal være enklere for de som skal selge kioskvarer å holde styr på hvem som skal betale for seg og ikke, kan det være fornuftig at man i Ianseo lager egne akkrediteringskort for NBF stab, dommere og tilsvarende som ikke skal betale, med fargekoder. På den måten slipper man å huske på navn og hvem som er hvem når det står kø med kunder i en pause eller ellers under arrangementet.

